
        HEREND VÁROS ÖNKORMÁNYZAT
                     POLGÁRMESTERE
               8440 Herend, Kossuth u.97.
           Tel: (88) 513-701   Fax: (88) 513-705

Ikt.sz.: H/11-3/2/2022. 
Tárgy: A polgármester 2022. évi cafetéria keretének megállapítása
Előterjesztés
amely készült a Képviselő-testület 2022. február 14-i ülésére
Tisztelt Képviselő-testület!

A közszolgálati tisztviselőkről szóló 2011. évi CXCIX. törvény 225/L. § (1) bekezdése előírja, hogy a polgármesteri foglalkoztatási jogviszonyra megfelelően alkalmazni kell e törvény 151. §-át , vagyis cafetéria- juttatásban kell részesíteni a főállású polgármestert is. 

A főállású polgármester felett a munkáltatói jogkört a Képviselő-testület gyakorolja, tehát a Képviselő-testület dönt cafetéria-juttatás éves keretösszegéről. 

A közszolgálati tisztviselőkről szóló 2011. évi CXCIX. törvény 151. § (1) bekezdése szerint a  kormánytisztviselő (köztisztviselő) cafetéria-juttatásra jogosult, melynek éves összege nem lehet alacsonyabb az illetményalap ötszörösénél (290.000 Ft). A cafetéria-juttatás éves összege biztosít fedezetet az egyes juttatásokhoz kapcsolódó, a juttatást teljesítő munkáltatót terhelő közterhek megfizetésére is. 

Magyarország 2022. évi központi költségvetéséről szóló 2021. évi XC. törvény 62. § (4) bekezdése alapján a költségvetési szervek által foglalkoztatottak éves cafetéria-juttatásának kerete - az Szja tv. 71. § (1) bekezdésében meghatározott - juttatások összege, törvény eltérő rendelkezése hiányában, 2022. évben nem haladhatja meg a nettó 400 000 forintot.

A közszolgálati tisztviselők részére adható juttatásokról és egyes illetménypótlékokról szóló 249/2012. (VIII.31.) Korm. rendelet 9. § rendelkezésére tekintettel a polgármester cafetéria- juttatása nem térhet el az adott hivatalban a közszolgálati tisztviselők számára meghatározott keretösszegtől. A közszolgálati tisztviselők részére megállapított cafeteria keret összege bruttó 300.000 Ft/fő/év.

A fentiek alapján javaslom Jánszky Lajos László polgármester 2022. évre vonatkozó cafetéria-keretének bruttó 300.000 Ft-ban történő megállapítását. 

HATÁROZATI JAVASLAT
Herend Város Önkormányzat Képviselő-testülete Jánszky Lajos László polgármester 2022. évre vonatkozó cafetéria-juttatásának éves, közterheket is tartalmazó összegét 300.000 Ft/év összegben határozza meg. 

A polgármester cafetéria keretének igénybevételére a Herendi Polgármesteri Hivatal cafetéria szabályzata irányadó. 
Határidő: azonnal
Felelős: jegyző

Herend, 2022. február 14.

